प्रदेश भाजपा के मीडिया प्रभारी देवेन्द्र भसीन ने कहा, ‘‘यह तात्कालिक प्रतिक्रिया है। जल्दी सब ठीक हो जायेगा और सभी पार्टी प्रत्याशी की जीत सुनिश्चित करने के लिये काम करेंगे।’’ इस बीच, अग्रवाल ने इस बात का खंडन किया कि पार्टी मुख्यालय में पोस्टर फाड़ने वाले उनके समर्थक थे। उन्होंने कहा, ‘‘मेरे समर्थक ऐसा नहीं कर सकते। भाजपा प्रदेश मुख्यालय में घुसने और वहां बवाल करने वाले लोग कांग्रेस कार्यकर्ता थे जो पार्टी की छवि को खराब करना चाहते थे।’’ भसीन ने कहा कि हंगामा करने वालों की पहचान के लिये सीसीटीवी फुटेज को देखा जा रहा है।